Årsrapport 2022

for

Lolland-Falsters Stift

**

Cvr.nr. 60013713

Fællesfonden

Marts 2023

Sagsnr. 2023-10135

Indholdsfortegnelse

[1. Påtegning 3](#_Toc130421517)

[2. Beretning 4](#_Toc130421518)

[2.1. Præsentation af stiftet 4](#_Toc130421519)

[2.2. Ledelsesberetning 5](#_Toc130421520)

[2.2.1. Faglige resultater 5](#_Toc130421521)

[2.2.1.1. Administration af præster og provster samt stiftsadministration 5](#_Toc130421522)

[2.2.1.2. Centeradministration 7](#_Toc130421523)

[2.2.1.3. Ledelsesmæssig vurdering 8](#_Toc130421524)

[2.2.2. Den samlede økonomi 9](#_Toc130421525)

[2.3. Kerneopgaver og ressourcer 9](#_Toc130421526)

[2.3.1 Administration af præstebevillingen samt Stiftsadministration 10](#_Toc130421527)

[2.3.1.1. Økonomi 10](#_Toc130421528)

[2.3.1.2. Personaleressourcer 13](#_Toc130421529)

[2.3.2. Centeradministration 15](#_Toc130421530)

[2.3.2.1. Økonomi 15](#_Toc130421531)

[2.3.2.2. Personaleressourcer 16](#_Toc130421532)

[2.4. Målrapportering 17](#_Toc130421533)

[2.5. Forventninger til det kommende år 27](#_Toc130421534)

[3. Regnskab 29](#_Toc130421535)

[3.1. Resultatopgørelse mv. 29](#_Toc130421536)

[3.1.1. Resultatdisponering 30](#_Toc130421537)

[3.2. Balance (Status) 34](#_Toc130421538)

[3.3. Egenkapitalforklaring 36](#_Toc130421539)

[3.4 Likviditet og låneramme 37](#_Toc130421540)

[3.5. Opfølgning på lønsumsloft 38](#_Toc130421541)

[3.6. Bevillingsregnskab 38](#_Toc130421542)

[4. Bilag 40](#_Toc130421543)

[4.1. Noter til resultatopgørelse og balance 40](#_Toc130421544)

[4.1.1. Noter til resultatopgørelse 40](#_Toc130421545)

[4.1.2. Noter til balancen 40](#_Toc130421546)

[4.2. Indtægtsdækket virksomhed 43](#_Toc130421547)

[4.3. Specifikation af årsværksforbrug 44](#_Toc130421548)

[4.4. Projektregnskaber 47](#_Toc130421549)

[4.4.1. Særskilt projektbevilling iflg. bevillingsbrev – Delregnskab 3/Formål 99 47](#_Toc130421550)

[4.4.1.1. Afsluttede projekter 47](#_Toc130421551)

[4.4.1.2. Igangværende projekter 48](#_Toc130421552)

[4.4.2. Anlægspuljeprojekter i stiftet – Delregnskab 9/Formål 98 49](#_Toc130421553)

[4.4.2.1. Afsluttede projekter 49](#_Toc130421554)

[4.4.2.2. Igangværende anlægsprojekter 50](#_Toc130421555)

[4.4.3. Anlægspuljeprojekt (AdF-regnskab) – Delregnskab 9/Formål 98 51](#_Toc130421556)

[4.4.3.1. Afsluttede projekter 51](#_Toc130421557)

[4.4.3.2. Igangværende projekter 51](#_Toc130421558)

[4.5. Legatregnskaber 51](#_Toc130421559)

[4.6. Forvaltning af øvrige aktiver 51](#_Toc130421560)

[4.7 Biregnskab vedr. bindende stiftsbidrag 51](#_Toc130421561)

[4.7.1 Faglige resultater 52](#_Toc130421562)

[4.7.2 Den samlede økonomi 53](#_Toc130421563)

[4.7.3. Forventninger til det kommende år 55](#_Toc130421564)

[4.7.3.1.Økonomiske rammer 55](#_Toc130421565)

[4.7.4. Eksterne påvirkninger 55](#_Toc130421566)

[4.7.5. Detaljeret projektoversigt 56](#_Toc130421567)

[4.8. Anvendt regnskabspraksis i fællesfonden 56](#_Toc130421568)

# 1. Påtegning

Årsrapporten omfatter regnskabet forLolland-Falsters Stift, herunder de regnskabsmæssige forklaringer, som skal tilgå Rigsrevisionen i forbindelse med revisionen af regnskabet m.v.

Årsrapporten er aflagt i henhold til bekendtgørelse nr. 1381 af 29. september 2022 om budget og regnskabsvæsen mv. for fællesfonden.

Desuden er årsrapporten udarbejdet i henhold til Moderniseringsstyrelsens vejledning (december 2022) med mindre tilpasninger.

I henhold til bekendtgørelsen udarbejdes der endvidere en konsolideret årsrapport for fællesfondens samlede aktiviteter.

***Påtegning***

Det tilkendegives hermed,

1. at årsrapporten er rigtig, dvs. at årsrapporten ikke indeholder væsentlige fejlinformationer eller udeladelser, herunder at målopstillingen og målrapporteringen i årsrapporten er fyldestgørende,
2. at de dispositioner, som er omfattet af regnskabsaflæggelsen, er i overensstemmelse med meddelte bevillinger, love og andre forskrifter samt med indgåede aftaler og sædvanlig praksis, og
3. at der er etableret forretningsgange, der sikrer en økonomisk hensigtsmæssig forvaltning af de midler og ved driften af institutionen, der er omfattet af årsrapporten.
4. at regnskabet vedr. det bindende stiftsbidrag (bilag 4.7) er godkendt af stiftsrådet.

Nykøbing Falster, den 23. marts 2023



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_­­­­\_\_\_\_\_\_\_\_\_\_\_\_\_
Lene M. KrabbesmarkMarianne Gaarden*Stiftskontorchef Biskop*

# 2. Beretning

## 2.1. Præsentation af stiftet

Et stift er en geografisk forvaltningsmæssig institution under Kirkeministeriet. Folkekirken er inddelt i 10 stifter, hvor Lolland-Falsters Stift udgør det ene. Stiftet finansieres bevillingsmæssigt af Fællesfonden, og modtager derudover tilskud fra staten i forbindelse med aflønning af stiftets præster i forholdet 40/60, hvoraf staten dækker de 40 %.

Administration af fællesfonden samt overordnet ledelse af stiftsadministrationen varetages af biskoppen. Biskoppen er ansvarlig for fordelingen af præstestillinger i stiftet og fører tilsyn med præsterne. Biskoppen har også ansvaret for administration af løn og godtgørelser til præsterne og for forhold vedrørende tjenesteboliger for præster. Biskoppen fører desuden tilsyn med forretningsgangen i menighedsråd og provstiudvalg. Biskoppen har desuden ansvar for administrationen af Folkekirkens Lønservice og for de forhold vedrørende kirkefunktionærer, som stiftet skal inddrages i. Biskoppen udgør den gejstlige tilsynsfunktion for stiftet og har til udgangen af 2022 derudover været tilsynsførende biskop for præster i Canada, Australien, Thailand, New Zealand og Israel under DSUK (Danske Sømands- og Udlandskirker).

Stiftsøvrigheden, der består af biskoppen og stiftamtmanden fører tilsyn med menighedsrådenes forvaltning af kirker og kirkegårde. Stiftsøvrigheden godkender ændringer i kirkebygninger, som er mere end 100 år gamle samt udvidelser og anlæggelse af kirkegårde. Stiftsrådet er desuden ansvarligt for forvaltning af stiftsmidlerne og udskrivning og forvaltning af det bindende stiftsbidrag.

Stiftsadministrationen varetager administrative opgaver dels under biskoppens ledelse og dels under ledelse af stiftsøvrigheden, der består af biskoppen og stiftamtmanden i forening. Stiftsadministrationen er endvidere sekretariat for stiftsrådet.

Stiftsadministrationen rådgiver menighedsråd og provstiudvalg i forhold til deres opgavevaretagelse, og samarbejder med Kirkeministeriet, Landsforeningen af Menighedsråd, kommuner og andre kirkelige institutioner om folkekirkelige drift- og udviklingsopgaver. Folkekirkens 10 stiftsadministrationer arbejder efter en vision om ensartet, kvalificeret, effektiv og synlig rådgivning over for samarbejdspartnere.

Kerneopgaver

Stiftets kerneopgaver omfatter:

* Præster og provster; løn og ansættelse
* Stiftsadministration

Stiftsadministrationens virke kan endvidere opsummeres i en række hovedformål:

1. Rådgivning:

Stiftsadministrationerne yder juridisk og administrativ rådgivning til biskopperne i sager vedrørende præster og menighedsråd. Herudover rådgives menighedsråd og provstiudvalg i forbindelse med byggesager, herunder igangsætning af byggesagen. Stiftsadministrationerne er servicefunktion over for stifternes provstiudvalg i lejesager, ved køb og salg af præsteboliger, i sager vedrørende bortforpagtning af præstegårdsbrug, ved køb og salg af arealer til brug for kirke og kirkegård og andre ad hoc-opgaver. Stiftsadministrationerne rådgiver menighedsråd og provstiudvalg i personalesager og økonomiforhold. Der ydes endvidere rådgivning vedrørende gravstedsområdet, herunder kirkegårdsvedtægter og – takster.

1. Folkekirkens styrelse:

Stiftsadministrationerne varetager administrative opgaver for biskopperne i relation til rammerne for den kirkelige betjening af folkekirkens menigheder, herunder gives juridisk vejledning til biskopperne i sager om brug af folkekirkens kirker, fortolkning af menighedsrådsloven og menighedsrådsvalgloven og ansættelsesretlige forhold for præster. Stifterne varetager sekretariatsfunktionen for stiftsøvrighederne i forbindelse med godkendelsessager vedrørende kirker og kirkegårde, tilsynet med menighedsrådene og behandling af plansager. Stiftsadministrationerne varetager sekretariatsfunktionen for stiftsrådene. Stiftsadministrationerne samarbejder med Kirkeministeriet, Landsforeningen af Menighedsråd og andre kirkelige institutioner om folkekirkelige udviklingsopgaver m.v. Stiftsøvrighederne varetager sammen med provstiudvalgene tilsynet med menighedsrådenes økonomiske forvaltning efter de bestemmelser, der er fastsat herom. Stiftsadministrationerne administrerer folkekirkens forsikringsordning for anlæg og ansatte i folkekirken.

1. Folkekirkens personale:

Stiftsadministrationerne udfører administrative opgaver i forbindelse med de ansatte ved kirker og kirkegårde samt på præsteområdet, f.eks. godtgørelse og lønforhold. Gennem Folkekirkens Lønservice (FLØS) varetager administrationerne i stifterne lønservice for menighedsrådenes ansatte. Endvidere administreres løn og tjenstlige ydelser for præsterne, stiftspersonale og pensionsudbetalinger til fratrådte kirkefunktionærer. Herudover ydes bistand i sager om personaleforhold ved kirker og kirkegårde i forbindelse med ansættelse, lønfastsættelse og afskedigelse.

1. Folkekirkens økonomi:

Stiftsadministrationerne varetager budget- og regnskabsopgaver i forbindelse med forvaltning af bevillinger fra fællesfonden, stiftsbidraget og stiftskapitalerne.

En del af ovennævnte opgaver er placeret i stiftsadministrative centre, dette gælder f.eks. lønservice for menighedsrådenes ansatte, præster og administrativt ansatte i fællesfonden, regnskabsopgaver vedr. fællesfond, stiftsbidrag og stiftskapitaler, screening af plansager, samt administration af folkekirkens forsikringsordning.

## 2.2. Ledelsesberetning

### 2.2.1. Faglige resultater

### 2.2.1.1. Administration af præster og provster samt stiftsadministration

Det samlede præsteårsværk i Lolland-Falsters Stift var i 2022 57,5 årsværk, som udgør et absolut minimum for et bæredygtigt stift, hvor præsterne kan dække alle sogne og være til stede lokalt, samt dække for hinanden ved fravær. Biskoppen er i stigende grad opmærksom på forholdet mellem by- og landsogne, hvor opgavetyperne varierer og fordeler sig forskelligt. Når der fortsat skal være præster til stede over hele stiftet, hvor der i nogle egne bor færre mennesker, kalder det på tættere samarbejde både om opgaver og over sognegrænser fremover; det er et fokusområde i de kommende år at tilpasse ressourcer efter skiftende behov.

Der er et stort generationsskifte i gang blandt præstestanden på Lolland-Falster, som igen i 2022 har medført flere nyansættelser (og vikardækning grundet vakancer i ventetiden på istandsættelse af præsteboliger). Det har betydet mere arbejde i stiftsadministrationen med præsteansættelser, primært på ledelsessiden med lønforhandling med Præsteforeningen. Men de mange nye præster hilses velkommen, og der har ikke været udfordringer med at rekruttere præster til stillingerne.

I 2022 er projektet omkring differentieret vedligeholdelse af middelalderkirker fortsat under Folkekirkens Uddannelses- og Videnscenters projektledelse. Projektet har fokus på den centrale udfordring for Lolland-Falsters Stift; det store antal middelalderkirker kombineret med et faldende indbyggertal, en udfordring stiftet deler med flere andre stifter i landet. Projektet er således et samarbejdsprojekt mellem fem stifter, og løber til efteråret 2023 (resterende projektmidler giver mulighed for at forlænge projektperioden nogle måneder). Målet er at bruge pengene klogest muligt, objektivt set, og at det skal lette menighedsrådenes arbejde og herved frigøre ressourcer/tid til udvikling af kirkelivet, som for mange frivillige er motivationen for at engagere sig lokalt.

Som opfølgning på udgivelsen af bogen Vel mødt under sky på kirkesti i 2020 har stiftet sammen med stiftsrådet i 2021 iværksat et samarbejde med Kirkefondet om provstivise udviklingsprojekter. Dette arbejde fortsattes i 2022 (forventeligt over flere år) og omfatter både kirkebygninger og kirkeliv, afhængig af hvad der er fokus på i menighedsråd og provstiudvalg. Der er udvalgt fire meget forskellige projekter, lige fra at omhandle en enkelt kirke til at favne bredt over hele stiftet.

I 2021 nedsatte stiftet, i samarbejde med Menighedsplejen i Danmark, foreningen Lolland-Falsters Stifts Sociale Arbejde. Der er nedsat en bestyrelse og ansat en diakonikoordinator for fondsmidler. De to kommuner i stiftet indgår i bestyrelsen, sammen med menighedsråd og kirkelige organisationer. Dette samarbejde er konsolideret og udviklet i 2022, hvor en række konkrete aktiviteter er udført, til glæde for både unge og ældre. I 2022 besluttede stiftsrådet at støtte foreningen med et fast, årligt beløb.

Stifterne fik i 2021 midler til modning af et projekt omkring grøn omstilling i folkekirken, et projekt der løber i årene 2022-2025. Det er siden døbt Folkekirkens Grønne Omstilling, med en styregruppe bestående af repræsentanter fra biskopperne, Provsteforeningen, Kirkeministeriet og Landsforeningen af Menighedsråd. Lolland-Falsters Stift varetager sekretariats- og projektledelsesopgaven, og det har været en stor opgave i 2022 at etablere projektorganisation, hjemmeside, opstartskonference og en indledende kortlægning af folkekirken (med Aarhus Stift som testområde). Med udgangen af 2022 har det lettet på tidsforbruget i stiftsadministrationen, da projektorganisationen er ved at være overvejende selvbærende. Der er dog stadig mange opgaver forbundet med at huse projektet, men det er en spændende udvikling for stiftet at følge tæt og være en del af.

I 2022 var vi endelig udover corona-nedlukning, og det mærkedes på mødeaktiviteten, både internt og eksternt. Således blev en udskudt provstetur til Sverige gennemført i efteråret, med stor succes. Det overordnede emne var differentieret vedligeholdelse og alternativ brug af kirker i tyndt befolkede områder, og det var inspirerende at opleve, hvordan de har forholdt sig til urbaniseringen, som har de samme konsekvenser for landkirken i Sverige, som i Danmark, selvom organiseringen af kirken er anderledes mellem de to lande.

### 2.2.1.2. Centeradministration

Året har for AdF været præget af et øget aktivitetsniveau i driften, hvor især de 2 nye fællesfondsinstitutioner folkekirken.dk og Folkekirkens Arbejdsmiljørådgivning har fyldt. Hertil kommer, at den fortsatte implementering af håndtering af sygedagpengerefusioner for fællesfondsinstitutioner har krævet flere ressourcer end forventet, ligesom AdF har overtaget opfølgningen på tilsagn under udviklingsfonden. Endelig har AdF implementeret en bedre opfølgning på bygningsforbedringsprojekter på Fællesfondens bygninger.

Det har samtidig været nødvendigt at assistere flere fællesfondsinstitutioner med opgaver, der ligger ud over den aftalte opgavefordeling, pga. institutionernes udfordringer med personaleudskiftning og rekruttering.

Med baggrund i det øgede pres på driften blev den planlagte rekruttering af en ny medarbejder til AdF fremrykket fra 1. januar 2023 til sommeren 2022, hvilket har medført, at driften ved årsskiftet er blevet normaliseret.

På udviklingsområdet var det planlagt, at der skulle ske en omlægning af investeringer i Fællesfonden fra stats- og realkreditobligationer til et bredere mandat, der inkluderer aktier og erhvervsobligationer. Dette forventes at øge ressourceindsatsen i AdF med overvågning, opfølgning og rapportering på investeringerne. Arbejdet med at finde en eller flere nye kapitalforvaltere er blevet forsinket, hvilket også har betydet, at AdFs ressourceindsats på området ikke er helt så stor som planlagt.

Valget af en ny regering, og de deraf følgende konsekvenser for statsadministrationen, har samtidig betydet, at arbejdet med udarbejdelse og implementering af nye statslige regler for intern kontrol i Fællesfonden er blevet forsinket. Reglerne forventes stadig implementeret inden udgangen af 2023.

Af hensyn til den løbende opdatering af regnskabssystemet Navision Stat blev det i foråret klart, at det var hensigtsmæssigt at udskifte fakturahåndteringssystemet Ibistic med statens standardsystem IndFak2. En udskiftning, der ellers var planlagt til at finde sted i 2023. I samarbejde med Økonomistyrelsen blev IndFak2 derfor implementeret i perioden april til august i alle fællesfondsinstitutioner.

Hen over sommeren blev det klart, at den nuværende præsteårsværks-rapport havde nogle mangler, især i forhold til fordeling af årsværk på de korrekte typer af præster, samt i forhold til årsværksreguleringer baseret på oplysninger udenfor lønsystemet. I forbindelse med at leverandøren af systemet til håndtering af lokalfinansierede præster m.m. (LOFI-systemet), hvorpå rapporten bl.a. er baseret, alligevel skulle opdatere teknologien, startede Folkekirkens IT, Fællesfondsløncentret og AdF arbejdet med at få opdateret årsværksrapporten. Senere viste det sig, at systemopdateringen gik galt, og en opdateret rapport ikke kunne udarbejdes, ligesom den eksisterende ikke er korrekt. Dette har medført en del ekstraarbejde med manuelle beregninger, samt kravsspecifikation af et nyt LOFI-system.

Det øgede ressourcepres på driften, og de ikke-planlagte udviklingsopgaver, har medført en forsinkelse i den planlagte udvikling af en prototype ledelsesrapportering på præsteløn i økonomidatavarehuset til erstatning for den nuværende opfølgning i regneark. Prototypen blev udviklet i slutningen af 2022, men forelægges først for stifterne i 2023, hvorefter den forventes sat i produktion.

### 2.2.1.3. Ledelsesmæssig vurdering

Overordnet set vurderes årets resultater at være tilfredsstillende. De fælles delmål i resultataftalen om hhv. ferieårshjul og præstelønsforhandling, opfyldes ikke på alle parametre, men der er tale om mindre praktiske/administrative mangler, som er udført senere end den fælles tidsplan, og i sidste ende ikke har haft nogen negativ konsekvens på det egentlige resultat; nemlig at både ferie og lønforhandling blev afviklet rettidigt og tilfredsstillende.

Stiftets to egne mål om øget bistand til menighedsråd i forbindelse med økonomisk prioritering samt udvikling af det kirkelige liv er også kun delvist opfyldt, men outputtet af arbejdet med de to mål finder stiftet meget tilfredsstillende: Der er udviklet et værktøj til brug for økonomisk prioritering mellem kirkebygninger, som efter grundig brugerinddragelse og ekspertvurderinger er blevet både brugbart og brugervenligt. Mindst lige så vigtigt er den dialog og fælles opmærksomhed på emnet, der er opstået på tværs af projektets interessenter, som nu udgør et fundament for yderligere samarbejde om en fælles – og national – løsning.

Og så er der skabt opmærksomhed og fokus på udviklingen af det kirkelige liv på Lolland-Falster, der også rækker ud i andre landdistrikter. Ikke så meget igennem de provstivise udviklingsprojekter med Kirkefondet (endnu; det samarbejde fortsætter), men kombinationen af det arbejde og arbejdet med differentieret vedligeholdelse af kirkebygninger og biskoppens studie om urbaniseringens konsekvenser for folkekirken har tilsammen bevirket en fælles erkendelse af både udfordringer og vigtigere endnu, muligheder for kirkelivet på landet. Senest har stiftsrådet drøftet strategiske tiltag, som kan danne grobund for nye initiativer i 2023.

Også AdFs resultater vurderes at være tilfredsstillende, idet driften er normaliseret med nyansættelse af en driftsmedarbejder, hvilket også har frigjort de nødvendige ressourcer til udviklingsarbejde ved indgangen til 2023. I efteråret rokerede medarbejderne både pladser og opgaver, og der er i det hele taget gennem 2022 sket en opgradering af de samlede kompetencer i centret ved indblik i den fælles opgaveportefølge og samarbejde på tværs af medarbejderne.

Det første år med Folkekirkens Grønne Omstilling er forløbet særdeles godt, med synlige resultater der udtrykkes stor tilfredshed med. Inspirationskonference, deltagelse på Klimafolkemødet, provstimøder, faglige møder mm. samt afholdelse af workshops og webinarer har øget kendskabet til både det fælles samarbejde og grøn omstilling helt generelt. Der opleves stor efterspørgsel på projektgruppens arbejde, hvilket kalder på en konstant afvejning og prioritering af de rette indsatser. Dette arbejdet fortsætter ufortrødent de kommende år.

Traditionen tro var der også i 2022 et socialt sommerarrangement, hvor den samlede stiftsadministration, inkl. Folkekirkens Grønne Omstilling, var på tur med en naturvejleder og sluttede af med fælles spisning. Samme flok var også på oplevelsestur i december, afsluttet med fælles spisning. Der opleves fortsat et godt og tæt kollegaskab på tværs, også med de kolleger, der sidder på andre adresser. Medarbejderne har fået det bedste ud af de fleksible arbejdsforhold, og der er en god vekselvirkning mellem hjemmearbejde, mødeaktivitet og tilstedeværelse på kontoret, som giver en god dynamik i kollegaskabet og hvor opgaverne fortsat løses til stor tilfredshed. Der er en høj grad af stabilitet i medarbejderstaben, som bevirker en sikker og kompetent opgaveløsning, men også giver rum for nytænkning.

### 2.2.2. Den samlede økonomi

Stiftet havde i 2022 et mindre forbrug på 1.173 t.kr. på præstebevillingen. Mindre forbruget dækker over et mindre forbrug på præsteløn på 1.243 t.kr. og et merforbrug på godtgørelser på 69 t.kr., samt et merforbrug på fællesfondspræster på 1 t.kr.

Mindre forbruget på præsteløn på 1.243 t.kr. skyldes dels et mindre forbrug på feriepengeforpligtelsen, dels vakancer i stillinger inden de genbesættes midlertidigt eller varigt og dertil forholdsvis mange nyansatte præster på lavere løntrin, herunder vikaransættelser.

Stiftsadministrationen havde i 2022 et mindre forbrug på 124 t.kr. som i år stammer fra et mindre forbrug på løn, idet der (som planlagt) er brugt flere driftsmidler end bevillingen dækker. Hovedposterne på de øgede driftsudgifter i 2022 er opgradering af mødelokale med digitalt konferenceudstyr, afholdelse af provstetur samt ekstraordinære havearbejder.

Årets resultat for AdF er et mindre forbrug på 46 t.kr. Forventningen var ellers et merforbrug på op mod 300 t.kr. pga. nyansættelse af en medarbejder, men AdF har anvendt 0,3 årsværk til at assistere fællesfondsinstitutioner med opgaver udover det aftalte, hvilket har bevirket en ekstra indtægt.

Oversigtstabel for hele stiftets omfang:



Der henvises i øvrigt til afsnit 2.3. hvor stiftets økonomiske forhold er fordelt på de enkelte områder.

## 2.3. Kerneopgaver og ressourcer

Afsnittet indeholder en opfølgning på stiftets kerneopgaver med det formål af beskrive opgaverne og ressourceforbruget på disse, samt årets resultat i forhold til budgetforudsætningerne.



### 2.3.1 Administration af præstebevillingen samt Stiftsadministration

### 2.3.1.1. Økonomi



Præstebevillingen



Præstebevillingen (delregnskab 2 – Kirkeligt arbejde) er en samlet bevilling til alle stifter og skal samlet overholdes for de ti stifter. Bevillingen reguleres på tre parametre: Antallet af præstestillinger, statens tilskud til gejstlig betjening af folkekirken og fællesfondens bevilling til præsteløn.

Antallet af præstestillinger, som staten yder tilskud til, er reguleret i lov om folkekirkens økonomi og er normeret til 1892,8 årsværk, ofte benævnt 40/60-præster. Til 40/60-præsterne yder staten tilskud til 40 % af lønnen samt det fulde pensionsbidrag for tjenestemænd, og fællesfællesfonden finansierer de resterende 60 % af lønudgifterne. Der er endvidere mulighed for at finansiere præstestillinger fuldt ud af fællesfonden, og pr. 31. december 2021 var der 101 stillinger som fællesfondspræster. Endelig kan der efter indstilling fra biskoppen og godkendelse i Kirkeministeriet etableres lokalfinansierede præstestillinger finansieret af lokale kirkelige midler.

Statens tilskud til gejstlig betjening af folkekirken fremgår af finanslovens § 22.21. Tilskuddet herfra består ud over løn og pension til 40/60-præster også af løn- og pensionsudgifter til biskopper. Der er tale om en lovbunden bevilling, og den samlede bevilling må ikke overskrides.

Fællesfondens præstebevilling dækker desuden præsternes feriepengeforpligtelse, hvortil staten, ud over tilskuddet på finanslovens § 22.21, har forpligtet sig til også at dække 40% af 40/60-præsterne feriepengeforpligtelse. Et eventuelt mindre forbrug på feriepengeforpligtelsen kan ikke overføres til løn, men et eventuelt merforbrug skal dækkes af lønbevillingen.

Endvidere dækker fællesfondsbevilling alle godtgørelser til præster for kørsel, tjenestedragter og flyttegodtgørelse – disse godtgørelser er ikke en del af lønnen. Bevillingen til godtgørelser er en selvstændig bevilling, og et eventuelt mindre forbrug kan dermed heller ikke overføres til løn.

***Årsresultatet 2022***

På grund af ændringer i udgiftssammensætningen under præstebevillingen, herunder primært stigende omkostninger til pensionsbidrag for tjenestemandsansatte præster, har det været nødvendigt at forøge statsbevillingen til pensionsbidrag med 2,8 mio. kr., hvilket betyder at statsbevillingen til præsteløn under formål 21 ”Løn 40/60 præster” er formindsket tilsvarende. For Lolland-Falsters stift har det betydet, at bevillingen til præsteløn på formål 21 er formindsket med 204 t.kr.

Omvendt har bevillingen pr. præst under formål 22 ”Fællesfondspræster” generelt været lavere end bevillingen pr. præst under formål 21 ”Løn 40/60 præster”. For at udligne denne forskel er bevillingen til formål 22 generelt øget med 1,7 mio. kr., hvilket for Lolland-Falsters stift betyder en bevillingsforøgelse på 50 t. kr.

I 2021 var der en stor udfordring med feriepengeforpligtelsen, der stod til at stige kraftigt. Dette medførte en række initiativer fra provstier, stifter og Kirkeministeriet for at få præster til at afvikle ubrugte feriedage. Initiativerne medførte et fald i feriepengeforpligtelsen i 2021. I 2022 har der været en tæt opfølgning på ferieafholdelse fra stifternes side, hvilket har medført at feriepengeforpligtelsen generelt er faldet lidt. Feriepengeforpligtelsen for præster i Lolland-Falsters stift er således faldet med 0,2 mio. kr., hvilket bidrager til stiftets mindre forbrug på formål 21 ”Løn 40/60 præster” på 1,2 mio. kr. Generelt forventes feriepengeforpligtelsen nu at have fundet et normalt leje.

I 2022 har fællesfonden samlet set haft et mindre forbrug på præstelønsbevillingen på 9,7 mio. kr. Mindre forbruget er sammensat af et mindre forbrug på 6,5 mio. kr. på feriepengeforpligtelsen, ekstraordinære indtægter (netto) på 4,9 mio. kr., og et generelt merforbrug på præsteløn på 1,8 mio. kr.

Stifterne er i fællesskab forpligtet til at overholde den samlede fællesfondsbevilling. Dette fritager ikke det enkelte stift fra at være forpligtet til at overholde stiftets fællesfondsbevilling, men giver stifterne mulighed for, efter aftale biskopperne imellem, at tillade enkelte stifter at have et merforbrug, mod at andre stifter har et tilsvarende mindre forbrug.

Stiftet havde i 2022 et mindre forbrug på 1.173 t.kr. på præstebevillingen. Mindre forbruget dækker over et mindre forbrug på præsteløn på 1.243 t.kr. og et merforbrug på godtgørelser på 69 t.kr., samt et merforbrug på fællesfondspræster på 1 t.kr.

Når der har været et mindre forbrug på præsteløn på 1.243 t.kr., skyldes det tre ting:

* Et mindre forbrug på feriepengeforpligtelsen på 171 t.kr.
* Vakancer i stillinger inden de genbesættes midlertidigt eller varigt.
* Forholdsvis mange nyansatte præster på lavere løntrin, herunder vikaransættelser.

Mindre forbruget på 1 t.kr. på fællesfondspræster er en teknisk konsekvens af en aftale om, at lønforbruget på formål 21 ”Løn 40/60 præster” og formål 22 ”Fællesfondspræster” procentvis skal være det samme for alle 10 stifter, ekskl. feriepengeforpligtelsen. Aftalen hænger sammen med, at der er statsrefusion på 40 % på løn til præster under formål 21, mens der ikke kan opnås statsrefusion til løn til fællesfondspræster.

Godtgørelsernes merforbrug på 69 t.kr. er sammensat af et merforbrug på flyttegodtgørelser og tjenestedragter på 328 t.kr., der afspejler en forholdsvis stor udskiftning blandt stiftets præster. Befordringsgodtgørelsen viser derimod et mindre forbrug på 259 t.kr., hvilket til dels kan skyldes, at Covid-19 stadig havde indflydelse på de udadvendte aktiviteter i begyndelsen af året.

Lønomkostningen til barselsvikarer for præster (formål 23) bliver refunderet dels af dagpengerefusioner, og dels af fællesfondens barselsfond for præster. Formålet fremstår derfor med et nulresultat.

Løn- og godtgørelsesomkostninger til lokalfinansierede præster bliver refunderet af de pågældende menighedsråd. I ovenstående tabel ses kun refusion for øvrige omkostninger, idet lønomkostning og lønrefusion udligner hinanden. Stiftet har haft 1 lokalfinansieret præst ansat i 5 måneder.

Stiftsadministrationen



De to mest omkostningstunge poster i stiftsadministrationen er henholdsvis ”generel ledelse og administration” samt ”tilsyns- og styrelsesopgaver”. Ledelse og administration omfatter ud over ledelse bl.a. service i forbindelse med mødeaktiviteter, bygningsvedligeholdelse m.m. Tilsyns- og styrelsesopgaver inkluderer tilsynsopgaver, sekretariatsfunktion for biskoppen, samt kommunikationsopgaver, uddannelsesopgaver i forbindelse med nyansatte præster, og teologisk rådgivning generelt.

Stiftsadministrationen havde i 2022 et mindre forbrug på 124 t.kr. som i år stammer fra et mindre forbrug på løn, idet der (som planlagt) er brugt flere driftsmidler end bevillingen dækker.

Hovedposterne på de øgede driftsudgifter i 2022 er opgradering af mødelokale med nyt konferenceudstyr (digitalt), afholdelse af udskudt provstetur samt ekstraordinære havearbejder (ny hæk, rydning af buske og fældning af træer).

En nærmere beskrivelse af årets resultat fremgår af afsnit 3.1.1 ”Resultatdisponering”.

### 2.3.1.2. Personaleressourcer

Præstebevillingen

Årsværksnormeringen fremgår af Bekendtgørelse af lov om folkekirkens økonomi, LBK nr. 95 af 29/01/2020, § 20 stk. 2, hvor der er normeret 1.892,8 stillinger, hvortil kommer 101 fællesfondspræstestillinger. Samtidig er det anerkendt, at dagpengerefusioner kan årsværkfastsættes (reducere årsværksforbruget). Stillinger og årsværk er fordelt mellem landets 10 stifter efter aftale mellem Kirkeministeriet og biskopperne.

I 2022 har Lolland-Falsters Stifts årsværksnormering været fastholdt på 57,5 præster (efter tidligere års fald). Med den nye præstenormeringsmodel, der løber i perioden 2022-2027, vil stiftets årsværknormering falde til 56,25 præster ved udgangen af 2027.



Stiftet har i 2022 gennemsnitligt haft et årsværksforbrug på fastansatte, der lå 1,6 årsværk lavere end i 2021, og samtidig er vikarforbruget faldet med 0,7 årsværk (ekskl. barselsvikarer).

Stiftet har, udover fradrag for barselsvikarer, haft et fradrag i lønrefusion på 0,7 årsværk, og lå således i 2022 inden for årsværksnormeringen.

Der foretages fradrag i årsværksforbruget for dagpenge- og lønrefusioner, hvilket gør det muligt for stiftet at ansætte barselsvikarer eller vikarer under sygdom, uden at overskride årsværksnormeringen. I 2022 er dette fradrag på 1,5 årsværk, mens det i 2021 lå på 2,4 årsværk. Efter fradrag for lønrefusioner mm. havde stiftet i 2022 et mindre forbrug på årsværksforbruget på 2,5 årsværk, hvilket er et stigende mindre forbrug på 1,9 årsværk i forhold til 2021, hvor mindre forbruget var på 0,6 årsværk.

Ansættelsen af vikarer under sygdom kræver, at der er plads inden for lønbevillingen, idet dagpengerefusioner kun dækker op mod 40 % af vikarens lønomkostninger, og først udbetales efter den første måned.



Som vist i tabellen ovenfor, var stiftets årsværksforbrug i 2022 på 55,0 årsværk (inkl. fradrag for lønrefusioner m.m.). Forbruget fordeler sig med 2,9 årsværk til fællesfondspræster/funktionspræster og 52,1 årsværk til sognepræster. Herudover har stiftet i 2022 kun haft 0,4 lokalfinansieret præst, grundet vakance i stillingen. Fra 2023 er der igen tale om 1 årsværk.

Stiftsadministrationen



Stiftets årsværksforbrug er faldet med 0,5 årsværk, dog med uændret bemanding. Det skyldes, at to stiftsmedarbejdere, der primært arbejder med kommunikative opgaver, har været delvist frikøbt til Folkekirkens Grønne Omstilling og Folkekirkens IntraNet i 2022. Hvad angår Folkekirkens Grønne Omstilling var det i opstartsfasen af projektet, så det kunne løbes i gang, inden rekrutteringen til projektgruppen var færdigt. Og i efteråret havde Folkekirkens IntraNet akut brug for hænder til at sikre, at DAP’s afløser kan lanceres rettidigt i 2023.

Etableringen af Folkekirkens Grønne Omstilling har medført ekstra administrative og ledelsesmæssige opgaver, hvilket afspejles af det øgede årsværksforbrug på netop ledelse og administration. Til gengæld er årsværksforbruget på tilsyns- og styrelsesopgaver faldet, da det er her kommunikationsopgaver registreres – de har været nødvendige at nedprioritere til gavn for de nationale samarbejder.

Selv med et reduceret årsværksforbrug har stiftet formået at prioritere arbejdet med flere større projekter såsom:

* Differentieret vedligeholdelse af kirkebygninger, et projekt der startede i 2020 og fortsættes foreløbigt til efteråret 2023, i samarbejde med flere andre stifter. Formandskab og sekretariat er placeret i Lolland-Falsters Stift.
* Folkekirkens Grønne Omstilling, et nyt projekt for hele folkekirken, hvor Lolland-Falsters Stift er sekretariat og hjemsted for de projektansatte.
* Lolland-Falsters Stifts Sociale Arbejde, et samarbejdsprojekt med kommuner, menighedsråd, præster og Menighedsplejen i Danmark om sociale/diakonale aktiviteter.

### 2.3.2. Centeradministration

### 2.3.2.1. Økonomi



Årets resultat for AdF er et mindre forbrug på 46 t.kr. Forventningen var, at med en nyansættelse af en medarbejder efter sommeren ville årsresultatet være et merforbrug på 300 t.kr. Når resultatet er blevet et mindre forbrug, og ikke et merforbrug, skyldes det primært, at AdF har anvendt 0,3 årsværk til at assistere fællesfondsinstitutioner med opgaver udover det aftalte. En assistance der sker mod betaling.



### 2.3.2.2. Personaleressourcer



AdFs årsværksforbrug på drift, rådgivning og support har været stigende i forhold til 2021, hvilket er i overensstemmelse med ansættelsen af en ny medarbejder medio året. Samtidig er der sket mere end en fordobling af årsværksforbruget på assistance til fællesfondsinstitutionerne mod betaling. Forbruget på udvikling på regnskabsområdet har været nogenlunde konstant, mens ressourceforbruget på IT-udvikling er faldet. Det detaljerede årsværksforbrug fremgår af afsnit 4.3 ”Specifikation af årsværksforbrug”.

## 2.4. Målrapportering

|  |  |  |  |
| --- | --- | --- | --- |
| **Mål** | **Succeskriterium** | **Opnåede resultater** | **Grad af målopfyldelse** |
| **Opgave: Implementering af årshjul for afvikling af ferie og særlige feriedage** |
| **Mål:** At de udarbejdede årshjul for afvikling af ferie og særlige feriedage, [jf. Kirkeministeriets vejledning om ferie til biskopper/provster, stiftskontorchefer, rektorer mm.](https://www.folkekirkenspersonale.dk/fileadmin/user_upload/Dokumenter/Vejledninger/Vejledning_om_ferie_til_biskopper__provster_m.fl..pdf) implementeres i alle stifter, provstier og uddannelsesinstitutioner med henblik på at aftaler og planlægning af ferie og særlige feriedage sker rettidigt og på en sådan måde, at feriepengeforpligtelsen minimeres og ikke unødigt binder lønsumsmidler, som ønskes anvendt til andre formål.**Delmål 1:** Alle stifter sikrer, at årshjulet for afvikling af ferie, jf. pkt. 8, side 11 i ovenstående vejledning, implementeres og følges i alle provstier og for stiftsadministrationen således, at de beskrevne aktiviteter gennemføres i henhold til de anførte tidsfrister. Målet omfatter både ansatte i stiftsadministrationer og præster.Stiftet er ansvarligt for, at de dele af årshjulet, som ikke skal udføres af FLC, gennemføres på det angivne tidspunkt.**Delmål 2:** Alle stifter sikrer, at årshjulet for afvikling af særlige feriedage, jf. pkt. 13, side 14 i ovenstående vejledning, implementeres i alle provstier, således at de beskrevne aktiviteter gennemføres i henhold til de anførte tidsfrister. Målet omfatter både ansatte i stiftsadministrationer og præster.Stiftet er ansvarligt for, at de dele af årshjulet, som ikke skal udføres af FLC, gennemføres på det angivne tidspunkt. | **Delmål 1 - Målepunkter:** * Såfremt årshjulet er fulgt i stiftsadministrationen *og* i 90 % af provstierne i stiftet, er målet opfyldt.
* Såfremt årshjulet er fulgt i stiftsadministrationen *og* i 75-89 % af provstierne i stiftet, er målet delvist opfyldt.
* Såfremt årshjulet er fulgt i højst 74 % af provstierne i stiftet, *eller* hvis stiftsadministrationen ikke har fulgt årshjulet, er målet ikke opfyldt.

Et provsti skal have overholdt alle deadlines for, at det kan siges at have ”fulgt årshjulet”. Ved de kvartalsvise budgetopfølgninger skal stiftet oplyse, hvis et provsti ikke har fulgt årshjulet.Provstierne skal instrueres om, at de skal meddele stiftsadministrationen, såfremt årshjulet på et givent tidspunkt ikke er fulgt samt årsagen hertil.**Delmål 2 - Målepunkter:*** Såfremt årshjulet er fulgt i stiftsadministrationen *og* i 90 % af provstierne i stiftet, er målet opfyldt.
* Såfremt årshjulet er fulgt i stiftsadministrationen *og* i 75-89 % af provstierne i stiftet, er målet delvist opfyldt.
* Såfremt årshjulet er fulgt i højst 74 % af provstierne i stiftet, *eller* hvis stiftsadministrationen ikke har fulgt årshjulet, er målet ikke opfyldt.

Et provsti skal have overholdt alle deadlines for, at det kan siges at have ”fulgt årshjulet”. Ved de kvartalsvise budgetopfølgninger skal stiftet oplyse, hvis et provsti ikke har fulgt årshjulet.Provstierne skal instrueres om, at de skal meddele stiftsadministrationen, såfremt årshjulet på et givent tidspunkt ikke er fulgt samt årsagen hertil. | Årshjulet er gennem alle kvartaler fulgt på alle punkter i 3 af 4 provstier. I det fjerde provsti var hovedferien ikke varslet afholdt ved udgangen af 1. kvartal, da ferieplanlægningen blandt præsterne var i gang og ikke forventedes at give udfordringer for ferieafviklingen (hvilket det heller ikke gjorde). Øvrige deadlines er overholdt i provstiet.I stiftsadministrationen har det ikke været nødvendigt at varsle afholdelse af ferie og al ferie er afholdt inden årets udgang, ved løbende opfølgning.Årshjulet er gennem alle kvartaler fulgt på alle punkter i 3 af 4 provstier. I det fjerde provsti var der i 1. kvartal en enkelt præst, der ikke havde placeret/indberettet de sidste særlige feriedage afholdt, uden at de blev varslet afholdt (dagene blev som forventet afholdt i april).Dertil er der i samme provsti først i 1. kvartal 2023 sendt en mail til alle præster om at placere ikke afholdte særlige feriedage inden periodens udløb den 30. april.I stiftsadministrationen er alle særlige feriedage placeret/afholdt inden 30. april, udover en medarbejder der har fået godkendt overførsel af de sidste dage til det nye ferieår (for særlige feriedage). Det gælder både det forrige og indeværende afviklingsår for særlige feriedage. | Målet er delvist opfyldt (men ferien er afholdt rettidigt) |
| **Opgave: Byggesager – hurtig og effektiv sagsbehandling** |
| **Delmål 1 og 2:** Stiftsøvrigheden har godkendelseskompetencen i en række sager efter Lov om folkekirkens kirkebygninger og kirkegårde. Behandlingen af sagerne skal – under hensyn til konsulenthøring – ske hurtigt og effektivt.Der måles på den samlede behandlingstid hos stiftsadministrationen og konsulenter, samt på sagsbehandlingstiden i stiftsadministrationen alene.**Delmål 3:**Med implementeringen af byggesagsmodulet i F2 er det målet, at alle byggesager skal behandles gennem dette modul. Stifterne har gennem 2021 støttet op om provstiernes anvendelse af byggesagsmodulet, og implementeringen er i god gænge. Med henblik på at understøtte den nye arbejdsgang, sættes implementeringen af byggesagsmodulet også på som et resultatkrav i 2022. | **Delmål 1 - Målepunkter:*** Målet er opfyldt, hvis sagsbehandlingstiden isoleret set i stiftsadministrationen i 85 % af sagerne sker indenfor 35 kalenderdage.
* Målet er delvist nået, hvis sagsbehandlingstiden isoleret set i stiftsadministrationen i 70 % af sagerne sker indenfor 35 kalenderdage.
* Målet er ikke nået, hvis sagsbehandlingstiden isoleret set i stiftsadministrationen i mindre end 70 % af sagerne sker indenfor 35 kalenderdage.

**Delmål 2 - Målepunkter:*** Målet er opfyldt, hvis 85 % af alle byggesager er godkendt inden for 105 kalenderdage.
* Målet er delvist opfyldt, hvis mere end 70 % af alle byggesager er godkendt inden for 105 kalenderdage.
* Målet er ikke opfyldt, hvis 70 % eller mindre af sagerne er godkendt inden for 105 kalenderdage.

**Delmål 3 - Målepunkter:*** Målet er opfyldt, hvis 90 % af alle byggesager er behandlet via byggesagsmodulet.
* Målet er delvist opfyldt, hvis 80 % af alle byggesager er behandlet via byggesagsmodulet.
* Målet er ikke nået, hvis under 80 % af alle byggesager er behandlet via byggesagsmodulet.
 | Der har været 6 byggesager i 1. kvartal, hvor sagsbehandlingstiden i stiftsadministrationen ligger i intervallet 3-10 dage.2 byggesager yderligere er afsluttet i 2. kvartal. Stiftsadministrationens sagsbehandlingstid er på hhv. 2 og 4 dage.I 3. kvartal er der afsluttet 2 byggesager, hvor stiftets sagsbehandlingstid er på hhv. 3 og 10 dage.I 4. kvartal er der afsluttet 6 sager, hvor stiftets sagsbehandlingstid er på mellem 2 og 11 dage.Således er målet opfyldt for alle kvartaler.I de 6 byggesager i 1. kvartal ligger den samlede sagsbehandlingstid i intervallet 4-45 dage.I de 2 byggesager i 2. kvartal er den samlede sagsbehandlingstid på hhv. 27 og 65 dage. I de 2 byggesager i 3. kvartal er den samlede sagsbehandlingstid på hhv. 23 og 109 dage, når menighedsrådsdage er fratrukket.I de 6 byggesager i 4. kvartal er den samlede sagsbehandlingstid på mellem 34 og 98 dage, når menighedsrådsdage er fratrukket.Dermed har 1 ud af 16 sager i alt en sagsbehandlingstid på mere end 105 kalenderdage, svarende til at 94 % af sagerne er godkendt inden for de 105 dage, dvs. målet er opfyldt.Alle 16 byggesager i 2022, dvs. 100 %, er behandlet via byggesagsmodulet. | Målet er opfyldt. |
| **Opgave: Lønforhandling for præster – anvendelse af årshjulet for lønforhandling for præster** |
| **Mål:** Der er i 2021 indgået en aftale om en ny lønpolitik for præster. Aftalen omfatter også et årshjul for lønforhandlingen som understøtter den årlige konkrete lokale udfoldelse af lønpolitikken.Der måles på, om stiftsadministrationen lever op til følgende deadlines i årshjulet:Maj:1. Biskoppen udarbejder og udmelder tids- og procesplan til tillidsrepræsentanter og Præsteforening senest 14. maj. Møde(r) til drøftelser af kriterier for lønforbedring med tillidsrepræsentanter skal være planlagt.2. Biskoppen udarbejder efter drøftelse med tillidsrepræsentanter kriterier for lønforbedringer. Kriterierne skal jf. lønpolitikken være objektive og skal kunne relatere sig til funktion, opgaver, karriereforløb, kvalifikationer, uddannelse, kompetence eller egenskaber ved embedet. Kriterierne udmeldes af biskoppen og provster, sammen med tids- og procesplan, mulighed for lønsamtale med provsten samt mulighed for at indstille sig til lønforbedring senest den 31. maj.Oktober:3. Biskoppen afholder forhandlinger som beskrevet i lønpolitikken i ugerne 39-41.November:4. Resultatet skal sendes til FLC senest den 15. november. 5. Offentliggørelse af forhandlingsresultatet på DAP’en senest den 30. november. Lønforbedringer er begrundet med afsæt i de objektive kriterier herfor.6. Inden årets udgang planlægges evalueringsmøder med provster og tillidsrepræsentanter, som afholdes senest i januar måned. | **Målepunkter*** Målet er opfyldt, hvis alle aktiviteterne er gennemført som beskrevet i lønpolitikken og inden for tidsfristerne.
* Målet er delvist opfyldt, hvis en aktivitet ikke er gennemført som beskrevet i lønpolitikken eller en aktivitet er sket efter tidsfristen.
* Målet er ikke opfyldt, hvis mere end en af aktiviteterne enten ikke er gennemført som beskrevet i lønpolitikken eller inden for tidsfristen.
 | Den 3. maj blev de lokale lønkriterier aftalt på møde med stiftets tillidsrepræsentanter. Medio maj blev de tilsendt Præsteforeningen sammen med forslag til forhandlingsdato i oktober 2022. Den endelige forhandlingsdato blev fastsat den 31. maj.Den 7. juni blev forslag til tids- og procesplan tilsendt forhandlingsudvalget og derefter sendt til alle stiftets præster og Præsteforeningen den 10. juni.Den 11. oktober blev der afholdt lønforhandling, dvs. i uge 41 2022. Resultatet blev sendt til FLC den 3. november og derefter offentliggjort til stiftets præster pr. mail den 11. november og på DAP den 16. november 2022.På møde den 26. januar 2023 blev lønforhandlingen evalueret på møde med stiftets provster og tillidsrepræsentanter. | Målet er delvist opfyldt (en enkelt dato er forrykket en uge). |
| **Opgave: Øget bistand til menighedsråd i forbindelse med økonomisk prioritering samt skabe bedre grundlag for det kirkelige liv i sognene** |
| **3-årigt mål (2020-2022):** Kortlægge det fremtidige behov for vedligeholdelse af stiftets kirker, samt skabe værktøjer til differentieret vedligeholdelse af kirkebygninger.**Delmål 1: Færdig model***For at hjælpe menighedsrådene med at skabe overblik over, hvilke renoveringsprojekter i kirker der skal prioriteres, og hvilke der ikke nødvendigvis skal iværksættes, skal der udarbejdes et redskab, som menighedsrådene i samarbejde med provstierne kan anvende i den fremtidige økonomiske planlægning.* *Det er ikke kun i Lolland-Falsters Stift, at behovet for dette ses, så i 2020 er der iværksat et formaliseret samarbejde mellem fem stifter og FUV om et landsdækkende projekt om differentieret vedligeholdelse af kirkebygninger. Der er tildelt omprioriteringsmidler til de fem stiftsråd til et toårigt projekt i 2021-2022. Grundet coronapandemien er projektopstarten udskudt, så projektet nu løber fra 1/6-2021 til 31/5-2023.**I 2021 udarbejdes den første version af en samlet model, bestående af et værktøj til kategorisering af kirkebygninger, strategier for det videre arbejde samt et procesværktøj til menighedsrådene. Ultimo 2021 startes forsøg med modellen op i provstierne.*I første halvdel af 2022 justeres modellen ved behov, og projektværktøjet testes i menighedsrådene.**Delmål 2: Implementeringsplan**I anden halvdel af 2022 laves en implementeringsplan. Der udarbejdes kursusmateriale og de deltagende provstier og menighedsråd undervises. Dette evalueres.I foråret 2023 udbredes resultater og materiale til alle landets stifter og provstier, og der tilbydes undervisning til flere stifter. | **Delmål 1: Færdig model**Modellen med kriterier for kategorisering af kirker, strategier for det videre arbejde med kirkerne inden for de forskellige kategorier samt et procesværktøj til menighedsrådene færdiggøres efter testfase.* Er den samlede model med kategorisering, strategier og procesværktøj testet og evt. tilpasset ved udgangen af 2. kvartal 2022 anses målet for opfyldt.
* Er to ud af tre af modellens dele testet og evt. tilpasset ved udgangen af 2. kvartal 2022 anses målet for delvist opfyldt.
* Er en eller ingen af modellens dele testet og evt. tilpasset ved udgangen af 2. kvartal 2022 anses målet ikke for opfyldt.

**Delmål 2: Implementeringsplan*** Hvis der er lavet en implementeringsplan, kursusmateriale og de deltagende provstier og menighedsråd er blevet undervist inden udgangen af 2022, anses målet for opfyldt.
* Hvis der er lavet en implementeringsplan og kursusmateriale, men ikke alle deltagende provstier og menighedsråd er blevet undervist inden udgangen af 2022, anses målet for opfyldt.
* Hvis der er lavet en implementeringsplan og kursusmateriale, men ingen af de deltagende provstier og menighedsråd er blevet undervist inden udgangen af 2022, anses målet ikke for opfyldt.
 | Modellen og dens delelementer er tilpasset i 1. kvartal efter input fra styregruppen. I 2. kvartal (juni) er modellen testet ved screening af kirker i et provsti. Herefter er kategoriseringen blevet yderligere tilpasset efter dialog med Nationalmuseet og den Kgl. Bygningsinspektør. I 3. kvartal er modellen tilpasset yderligere efter ny screening samt inddragelse af erfaringer fra svenske stifter (besluttet på styregruppemøde i september).Efterfølgende er den tilpassede model testet i et nyt provsti. Der er god fremdrift i udviklingen af modellen (se under delmål 2).Det første provsti (Lolland Østre, inkl. menighedsråd), er undervist på workshop i juni 2022.Det andet provsti (Kalundborg, inkl. menighedsråd), er undervist på workshop i september og det tredje provsti (Morsø, inkl. menighedsråd) i november 2022.Hver workshop har givet anledning til yderligere udvikling og forbedring af modellen.De sidste to provstier, Varde og Salling, undervises i januar 2023. | Målet er delvist opfyldt. |
| **Opgave: Udvikling af det kirkelige liv i stiftet** |
| **3-årigt mål (2021-2023):** Opfølgning på hvidbog – fælles strategisk retning for udvikling af folkekirken i Lolland-Falsters Stift.**Delmål 1: Valg af indsats***I 2020 udgav stiftet en kortlægning af det kirkelige liv på Lolland-Falster; hvad der kendetegner folkekirken her, hvilke udfordringer vi står over for, og hvilke muligheder vi har.**Kortlægningen tager udgangspunkt i informationer og data om kirkelivet og om den forventede udvikling i området, såsom befolkningsudviklingen og -sammensætningen samt flyttemønstre. Dertil kommer samtaler med repræsentanter fra menighedsråd, provstier og stiftsrådet, med biskoppen som facilitator. Det hele samlet i stiftets hvidbog, publiceret i anden halvdel af 2020.**På baggrund af data, historier, analyser, tolkninger og billeder giver bogen et bud på, hvordan vi skal være kirke på Lolland-Falster i de kommende år. Der peges især på tre strategiske tiltag på både sogne-, provsti- og stiftsniveau:*1. *Øget samarbejde/samskabelse*
2. *Differentieret vedligeholdelse af kirkebygningerne*
3. *En styrkelse af kommunikationen*

*I 2021 er målet, at menighedsråd, provstiudvalg og stiftsråd kender kortlægningen og har erkendt fælles udfordringer og muligheder.*I 2022 skal erkendelsen omsættes til handling og de enkelte menighedsråd og provstiudvalg har valgt mindst én indsats at arbejde med de kommende år.**Delmål 2: Videndeling**Stiftsadministrationens rolle er, så vidt muligt, at bidrage til videndeling og projektunderstøttelse, samt at bistå stiftsrådet med kommunikation og strategiske tiltag til fremme af udviklingen.I 2023 fokuseres der på konkrete aktiviteter og handlinger i indsatsområderne. | **Delmål 1: Valg af indsats*** Hvis der i hvert provsti (fire stk.) er udvalgt mindst én indsats inden for et af de tre strategiske tiltag, som provstiudvalget og (de relevante\*) menighedsråd samarbejder om at realisere, anses målet for opfyldt.
* Hvis der i tre provstier er udvalgt mindst én indsats inden for et af de tre strategiske tiltag, som provstiudvalget og (de relevante\*) menighedsråd samarbejder om at realisere, anses målet for delvist opfyldt.
* Hvis der kun i to provstier er udvalgt mindst én indsats inden for et af de tre strategiske tiltag, som provstiudvalget og (de relevante\*) menighedsråd samarbejder om at realisere, anses målet ikke for opfyldt.

\*Det er afhængigt af den valgte indsats, om det vedrører alle/flere menighedsråd i provstiet, eller om den primært vedrører et eller få menighedsråd.Målet dokumenteres ved enten spørgeskema til alle råd og udvalg eller ved mundtlig opfølgning med rådene/udvalgene. Det kan enten ske på fælles møder eller ved besøg og samtaler. – Det sker i stedet ved møder med Kirkefondet.**Delmål 2: Videndeling**Stiftet kommunikerer til menighedsråd, provstiudvalg og stiftsråd om projekterne og deres fremdrift, til fælles videndeling og strategisk prioritering.* Hvis stiftet ved udgangen af 2. kvartal og udgangen af 4. kvartal 2022 har produceret digitalt materiale og/eller har leveret skriftligt materiale til menighedsråd, provstiudvalg og stiftsråd om lokale indsatser eller indsatser iværksat af stiftet, anses målet for opfyldt.
* Hvis stiftet kun én gang i 2022 har produceret digitalt materiale og/eller leveret skriftligt materiale til menighedsråd, provstiudvalg og stiftsråd om lokale indsatser eller indsatser iværksat af stiftet, anses målet for delvist opfyldt.
* Hvis stiftet ved udgangen af 2022 ikke har produceret digitalt materiale og/eller leveret skriftligt materiale til menighedsråd, provstiudvalg og stiftsråd om lokale indsatser eller indsatser iværksat af stiftet, anses målet ikke for opfyldt.

Det digitale materiale kan fx være korte videoklip og det skriftlige materiale kan have form af artikel, rapport, pjece eller præsentation, der sendes til alle menighedsråd, provstiudvalg og stiftsråd og lægges på stiftets hjemmeside, samt sendes ud i stiftets nyhedsmail. | Kirkefondet har deltaget på provstikonventer i alle fire provstier, og der er udpeget mindst én indsats hvert sted, som der skal arbejdes videre med i en proces med provstiudvalg og menighedsråd.I et af provstierne er der i 3. kvartal valgt en ny indsats fremfor den først besluttede, da forudsætningerne for den først valgte indsats viste sig at være anderledes end antaget.Der var opsamlingsmøde mellem Kirkefondet og stiftet i november 2022, hvor de fire indsatsers fremdrift blev gennemgået. På mødet blev aftalt et halvårligt statusmøde; næste gang er i maj 2023. Foreløbig løber samarbejdsaftalen med Kirkefondet til udgangen af 2023, med mulighed for forlængelse.Stiftet har i stedet fokuseret på videndeling af de tre overordnede strategiske mål, fremfor de provstivise projekter, dvs. på * Øget samarbejde/samskabelse
* Differentieret vedligeholdelse af kirkebygninger
* En styrkelse af kommunikationen

Stiftet har produceret en række artikler til hjemmeside og nyhedsbreve om kirkelige initiativer i stiftet. Alle artikler er også bragt i den lokale avis.Dertil blev det åbne landemode i oktober udnyttet til en fælles workshop om differentieret vedligeholdelse af kirkebygninger, hvor repræsentanter fra alle provstier blev introduceret til fælles udfordringer samt muligheder i det kommende nye værktøj, jf. forrige opgave/mål. I 4. kvartal 2022 har stiftet i øvrigt fokuseret på udgivelsen af biskoppens studierapport, netop om strategiske tiltag til fremme for udviklingen i landdistrikter, der er mærket af urbanisering.Bogen ”Urbaniseringens konsekvenser for folkekirken” er udleveret til alle stiftets præster og menighedsrådsmedlemmer, og resultater fra studiet blev præsenteret på landemodet i oktober 2022 (i sammenhæng med workshoppen, som nævnt ovenfor). Siden har det også været emnet for stiftsrådets strategimøde og givet anledning til nogle konkrete udviklingstiltag. | Målet er delvist opfyldt (proces i gang). |
| **Opgave: AdF Afstemningsrapporter** |
| **Mål:** Rettidig fremsendelse af afstemningsrapporter på balancen.AdF skal månedligt fremsende kommenterede balanceafstemninger, herunder oplysning om regnskab er afstemt til løn og SKAT, til partnerne. Afstemningerne skal fremsendes senest d. 25. den følgende måned. Afstemningerne for periode 1 og 2 fremsendes samlet, mens afstemningen for periode 12 fremsendes ukommenteret. For periode 6 fremsendes afstemninger senest 15. august. | **Målepunkter**Der måles på rettidig fremsendelse af kommenterede balanceafstemninger. * Er 98 % af afstemningerne fremsendt rettidigt, er målet opfyldt.
* Er 92 % af afstemningerne fremsendt rettidigt, er målet delvist opfyldt.
* Er under 92 % af afstemningerne fremsendt rettidigt, er målet ikke opfyldt.
 | Der er udsendt 211 afstemningsrapporter til og med 4. kvartal, hvoraf de 207 er sendt til tiden, hvilket vil sige at 98,1% er sendt rettidigt. | Målet er opfyldt. |
| **Opgave: AdF Ledelsesinformation: Præstelønsopfølgning** |
| **Mål:** Præstelønsrapport, der er delvis grafisk og delvis tabelorienteret, er tilgængelig for stifterne i enten via LDV eller fællesfondens datavarehus, afhængig af tilgængelighed. | **Mål: Rapport tilgængelig for stifterne*** Hvis udkast til rapport er forelagt præsteløns-opfølgningsgruppen i 3. kvartal 2022 og prototype forelagt gruppen i 4. kvartal 2022 er målet opfyldt.
* Hvis udkast til rapport, og prototype er forelagt præstelønsopfølgningsgruppen i 4. kvartal 2022 er målet delvist opfyldt.
* Hvis udkast til rapport ikke er forelagt præstelønsopfølgningsgruppen inden udgangen af 2022, er målet ikke opfyldt.
 | Prototype på grafisk præstelønsrapport er udarbejdet i 4. kvartal, men forelægges først for opfølgningsgruppen i første kvartal 2023.  | Målet er ikke opfyldt. |

2.5. Forventninger til det kommende år



Forventninger til de enkelte områder er beskrevet herunder.



Bevillingen for 2023 er markant højere end i 2022. Det skyldes, at tjenestemændenes pensionsbidrag (for præster og provster) som noget nyt er lagt ind i de enkelte stifters bevillinger. I øvrigt skal bemærkes, at der for præstebevillingens vedkommende foreløbig er tale om en bevilling baseret på en midlertidig finanslov, hvorfor bevillingens størrelse kan ske at ændres.

I 2022 havde stiftet fortsat et mindre forbrug på præstebevillingen, der hænger sammen med et mindre forbrug af årsværk blandt præsterne. Vakancerne skyldes primært et stort generationsskifte blandt præsterne, hvor genbesættelse af stillinger har afventet istandsættelse af præstegårde. Der har været anvendt vikarer, men typisk ikke i fuldt omfang. Dertil er der ansat flere nyuddannede præster, der ligger på et lavere lønniveau.

Omkostningerne til feriepengeforpligtelsen forventes at have fundet sit naturlige leje, både med hensyn til antal ubrugte feriedage, og den gennemsnitlige omkostning pr. feriedag.



Med den varige omflytning af 250 t.kr. fra driftsbevillingen til lønbevillingen i 2022 forventes det, at den nuværende bemanding i stiftsadministrationen kan dækkes af bevillingen. Det hænger dog muligvis kun sammen, fordi det også i 2023 er nødvendigt med delvist frikøb af to medarbejdere til hhv. grøn omstilling og nyt intranet (nødvendigt pga. efterspørgsel på deres ydelser). Dertil kommer, at den nuværende bemanding i stiftsadministrationen ikke er tilstrækkelig. Der er ikke lønmidler til en teologisk konsulent og kun til en halv kommunikationsmedarbejder. Der imødeses en genopretning af stiftets lønbudget i 2024, så biskoppen kan få den efterspurgte støtte i stiftsadministrationen.

Stiftet forventer at kunne overholde sin driftsbevilling, bl.a. fordi en øget anvendelse af digitale møder har givet en varig besparelse på mødeomkostninger generelt. Dog ses der stigende tendens til fysiske møder igen, så forbruget vil blive fulgt hen over året.

Projekterne med differentieret vedligeholdelse og grøn omstilling forventes at køre som planlagt i 2023.



AdFs bevilling er fra 2023 forhøjet bl.a. til dækning af driftsopgaver løbende implementeret i 2021 og 2022, samt til dækning af nye opgaver vedr. kapitalforvaltning.



Bevillingen til pensionsudbetalinger for tjenestemandsansatte kirkefunktionærer, pensioneret før oktober 2006, blev tilpasset til et lavere omkostningsniveau i 2021. Der har i 2022 været et mindre forbrug på 7,4 mio. kr., der er overført til Fællesfonden. Et tilsvarende mindre forbrug forventes i 2023.

# 3. Regnskab

## 3.1. Resultatopgørelse mv.

Tabellen viser den samlede økonomiske aktivitet ved stiftet, hvor alle delregnskaber er summeret op.



Nærmere redegørelse vedrørende årets resultat og budget 2023 fremgår af henholdsvis pkt. 2.3, pkt. 2.5, pkt. 3.1 og pkt. 3.6.

Anvendt regnskabspraksis fremgår af bilag 4.8.

### 3.1.1. Resultatdisponering



Stiftet har et merforbrug i 2022 på 554 t.kr. på projekter med særskilt projektbevilling samt et forbrug på 123 t.kr. på anlægspuljen. Projekterne fremgår af tabel 3.1.1.2 herunder, og projektforløbene er nærmere beskrevet i afsnit 4.4.1 ”Særskilt projektbevilling iflg. Bevillingsbrev”. Projektindhold kan bl.a. ses af afsnit 2.2.1. ”Faglige resultater”.



Stiftet har i 2022 afsluttet en række mindre renoveringsarbejder på bispeboligen (udvendigt, inkl. tilbygning), hvortil der i 2020 blev bevilget 429 t.kr. Der udestår nu et reparations-/vedligeholdelsesarbejde af murværk og tegl (fra byggesynsrapport af 2017). Der blev indhentet priser på dette i 2022, men grundet tre vidt forskellige tilbud indhentes der nye tilbud i 2023.



I tabellen ovenfor ses en fordeling af bevilling og omkostninger på løn og drift for de 3 projekter med særskilt bevilling, samt den tilsvarende videreførelse til 2023.



Omflytningerne vedr. præstebevillingen er beskrevet i afsnit 2.3.1 ”Administration af præstebevillingen samt stiftsadministration”. Reduktionen af provstirevisionsbevilling skyldes indgåelse af nye kontrakter, der har gjort revisionen billigere.



Som det fremgår af tabellen ovenfor, har stiftsadministrationen i 2022 haft et mindre forbrug på løn på 314 t.kr. Det skyldes, at to medarbejdere i en længere periode har været delvist frikøbt til eksternt finansierede projekter, hhv. Folkekirkens Grønne Omstilling og det nye intranet (redaktionel enhed). Dertil er den ene medarbejder på delvis forældreorlov (udskudt orlov, på nedsat tid).

I 2022 har stiftsadministrationen haft et merforbrug på drift på 190 t.kr. Det var forventet, med en række ekstraordinære aktiviteter, men forbruget blev ikke så højt som planlagt. En planlagt indvendig vedligeholdelse af 1992-bygningen er udskudt til 2023 (er iværksat) og en række kurser for AdF’s medarbejdere har måtte udskydes grundet manglende tid og forkert timing.



Stiftsadministrationens videreførelser på drift planlægges anvendt som beskrevet herunder.

|  |  |
| --- | --- |
| **Planlagt brug af videreført drift i 2023** | **Beløb (t.kr.)** |
| AdF-kurser (udskudt fra tidligere år) | 170 |
| Malerarbejde (indvendig) i 1992-bygning | 100 |
| Ny gulvbelægning i 1992-bygning\* | 20 |
| Ny belysning i 1992-bygning (jf. energieffektivitetsplan) | 60 |
| Solceller på taget af 2010-bygningen (jf. energieffektivitetsplan) | 300 |
| Ladestander på stiftets p-plads (jf. bekendtgørelse)\*\* | 20 |
| Hjemmearbejdspladser til nye medarbejdere | 30 |
| Afskrivning på mobiltelefoner | 30 |
| Udvidet landemodekoncept | 30 |
| **I alt** | **760** |

\*Groft overslag

\*\*Groft overslag, ved ekstern operatør. Hvis stiftet selv skal eje den, bliver det væsentligt dyrere.

Dertil kommer videreførte lønmidler fra center, hvoraf ca. 300 t.kr. planlægges brugt på udviklingsopgaver i AdF i 2023: Præsteårsværksrapport og system til håndtering af lokalfinansierede præster.

Ikke disponerede/forbrugte driftsmidler i 2023 indgår i ansøgning om genopretning fra 2024.

## 3.2. Balance (Status)





Likviditet stilles til rådighed af fællesfonden – jf. Fællesfondens årsrapport.

## 3.3. Egenkapitalforklaring



Årets bevægelser i egenkapitalen, herunder årets resultat specificeret på frie overførte midler, overførte midler vedr. projekter, samt overførte midler vedr. den centrale fællesfond (resultat fra delregnskaber, der ikke kan videreføres, primært delregnskab 2 ”Præstebevillingen”) er vist i tabel 3.3.1 ovenfor.

I tabel 3.3.2 herunder er videreførelser for stiftet ultimo 2022 specificeret. Både årets resultat, samt videreførelser ultimo året er nærmere beskrevet i foregående afsnit 3.1.1 ”Resultatdisponering”.



Stiftet er i 2022 ikke blevet tilført likviditet til dækning af stiftets omkostninger, jf. fællesfondens likviditetsordning.



## 3.4 Likviditet og låneramme

Stiftets likviditet reguleres løbende gennem året ved likviditetsregulering fra fællesfonden – jf. tabel 3.3.3.

## 3.5. Opfølgning på lønsumsloft



Årets resultat og videreførelser af lønbevilling for stiftsadministration og center er nærmere beskrevet i afsnit 3.1.1 ”Resultatdisponering”.

## 3.6. Bevillingsregnskab



Stiftets samlede regnskab er vist på formål i tabel 3.6.2 herunder.



Resultaterne for delregnskab 2 og 3 er beskrevet i foregående afsnit.

Delregnskab 6 ”Folkekirkens fællesudgifter” vedrører omkostninger til provstirevision, dvs. revision af menighedsråds og provstiers regnskaber. Omkostningen til dette følger de indgåede kontrakter med private revisionsfirmaer. Stiftets regnskab revideres af Rigsrevisionen, hvor Folketinget afholder omkostningen.

Årets omkostning under delregnskab 9 ”Reserver”, anlægsreserven, er finansieret af en videreførelse fra 2020, som beskrevet i afsnit 3.1.1 ”Resultatdisponering”. Bevillingen på 69 t.kr. videreføres til 2023.

Delregnskab 31 ”Pension, tjenestemænd” omfatter udbetaling til pensionerede kirkefunktionærer over hele landet, der er gået på pension før oktober 2006. For 2022 blev der udbetalt 37.348 t.kr. i pension m.m., hvilket er 2.788 t.kr. lavere end i 2021. Årets restbevilling på 7.446 t.kr. blev overført til fællesfondens centrale pensionsregnskab, således går regnskabet i nul for året.

4. Bilag

## 4.1. Noter til resultatopgørelse og balance

### 4.1.1. Noter til resultatopgørelse

Andre driftsomkostninger:

* Ingen ekstraordinære omkostninger.
* Tab på debitorer kr. 350,- for manglende deltagergebyr for Folkekirkens Grønne Omstillings Inspirationskonference.

Andre driftsindtægter:

* Indtægtsført lønoverførsel kr. 206 ved fratrædelse.

### 4.1.2. Noter til balancen

Noter til anlægsaktiver:

Lolland-Falsters Stift har ingen immaterielle aktiver.



Et nyt telefonsystem baseret på mobiltelefoni blev anskaffet ultimo 2021 (først sat til afskrivning i 2022).

Noter til øvrige aktiver:



Stiftet havde ved udgangen af 2022 debitorer for 74 t.kr., af disse var kr. 250 forfaldne ved udgangen af 2022. De forfaldne beløb er indbetalt ultimo januar 2023.

Af de 74 t.kr. vedrører de 56 t.kr. fællesfondsinstitutioner og resten primært menighedsråd i stiftet. Sandsynligheden for tab på disse anses derfor for at være tæt på nul.



Stiftet havde ved udgangen af 2022 en periodeafgrænsningspost på 9.440 t.kr. Heraf vedrører 1.937 t.kr. forudbetalt A-skat for forudlønnede medarbejdere og 53 t.kr. periodisering af sygedagpengerefusioner. Periodisering af mindre forbrug på pension udgør 7.446 t.kr.

Noter til passiver:

Lolland-Falsters Stift har ingen hensættelser og ingen langfristet gæld.



Stiftet havde en leverandørgæld på 8.734 t.kr. ved udgangen af 2022. Størstedelen af gælden udgøres af 7.446 t.kr., der vedrører mindre forbrug på pensionsudbetalingen til fællesfonden. Den totale leverandørgæld er på 8.785 t.kr., da stiftet har forudbetalt 78 t.kr. til kreditorer, såsom Guldborgsund Kommune samt Guldborgsund Forsyning. Der var for 22 t.kr forfaldne med udgangen af 2022. Alle poster er udlignet/betalt ultimo januar 2023.



Anden kortfristet gæld til ATP, feriekonto, AES/AER m.m. forfalder til betaling i 1. kvartal 2023.



Skyldige omkostninger286 t.kr. skyldes flytning af overhead vedrørende Folkekirkens Grønne Omstilling.

Stiftets forpligtigelse på 7.566 t.kr. vedrører hovedsageligt mindre forbrug på pension på 7.446 t.kr. samt periodisering af diverse fakturaer.



Feriepengeforpligtigelsen er øget med 79 t.kr. fra 2021 til 2022. I 2021 nåede man sandsynligvis ned på et realistisk minimum, grundet en ihærdig indsats for at nedbringe ubrugte feriedage. I 2022 har man fortsat indsatsen, og feriepengeforpligtelsen må forventes at ligge på et tilsvarende leje, plus/minus, fremadrettet. Det kan ikke rammes mere præcist fra år til år, grundet lovlig feriehindring ved sygdom eller barsel samt nyansættelser; i 2022 fx i projektet Folkekirkens Grønne Omstilling.

Af stiftets feriepengeforpligtigelse på 5.797 t.kr. er 2.816 t.kr. indefrosset.

**

4.2. Indtægtsdækket virksomhedLolland-Falsters Stift har ingen indtægtsdækket virksomhed.

4.3. Specifikation af årsværksforbrug









## **4.4. Projektregnskaber**

## **4.4.1. Særskilt projektbevilling iflg. bevillingsbrev – Delregnskab 3/Formål 99**

### **4.4.1.1. Afsluttede projekter**

Lolland-Falsters Stift har ingen afsluttede projekter med særskilt bevilling (formål 99 projekter) i 2022.

### **4.4.1.2. Igangværende projekter**



|  |  |
| --- | --- |
| **Igangværende projekt:** | **IndFak2** |
| **Status for projektforløbet/delresultat ultimo året** | IndFak2 implementeringen forløb tilfredsstillende. |
| **Evt. ændring i projektforudsætninger iflg. oplysning til KM** | Det er besluttet, at RejsUd ikke skal implementeres i fællesfonden. |
| **Evt. ændring i projektperioden iflg. KM-godkendelse** | Det resterende beløb er overført til 2023 med henblik på at undersøge muligheden for implementering af indkøbsunderstøttelse i IndFak2. |



|  |  |
| --- | --- |
| **Igangværende projekt:** | **Differentieret vedligeholdelse af kirkebygninger** |
| **Status for projektforløbet/delresultat ultimo året** | Projektopstart i 2021 blev udskudt grundet corona, hvorfor projektperioden løber ind i 2023 (godkendt af KM). Projektets oprindelige aktiviteter nås fortsat i projektets løbetid på 2 år. Ultimo 2022 var der afholdt workshops om værktøjet i 3 ud af 5 deltagende provstier. |
| **Evt. ændring i projektforudsætninger iflg. oplysning til KM** | Det planlagte værktøj udvides med en vedligeholdelsesplan (for at opnå større værdi af og opbakning til værktøjet). For resterende projektmidler udvides projektperioden 4-5 måneder i 2023 til at arbejde med et koncept for vedligeholdelsesplaner. |
| **Evt. ændring i projektperioden iflg. KM-godkendelse** | Udskudt til 1. maj 2021 – 30. april 2023 (oprindeligt 1. januar 2021 – 31. december 2022). |



|  |  |
| --- | --- |
| **Igangværende projekt:** | **Folkekirkens Grønne Omstilling** |
| **Status for projektforløbet/delresultat ultimo året** | Projektet forløber overordnet planmæssigt. Mindre forbruget i 2021 er disponeret til hhv. opstartskonference (er afholdt i 2022) og klimakortlægning af hele folkekirken (udføres i 2023). Generelt disponeres der med mindre forbrug i første halvdel af projektperioden, da lønninger og konsulentbistand/aktiviteter forventes øget i anden halvdel af projektperioden. |
| **Evt. ændring i projektforudsætninger iflg. oplysning til KM** | Der sker en løbende faseforskydning i projektet grundet en mere hensigtsmæssig rækkefølge af aktiviteter. Det er dog af mindre omfang og godkendt af styregruppen (med KM’s deltagelse). |
| **Evt. ændring i projektperioden iflg. KM-godkendelse** | Ingen bemærkninger |

4.4.2. Anlægspuljeprojekter i stiftet – Delregnskab 9/Formål 98

### **4.4.2.1. Afsluttede projekter**



|  |  |
| --- | --- |
| **Afsluttet projekt:** | **Anlægsprojekt 2020: Udvendig vedligehold/tilbygning til bispebolig** |
| **Opnåelse af formål/resultat iflg. projektansøgningen** | Opgaverne er løst tilfredsstillende |
| **Evt. årsag til væsentlige afvigelser i forhold til projektansøgningen** | Ingen bemærkninger |
| **Evt. årsag til væsentlige afvigelser i forhold til den givne bevilling** | Ingen bemærkninger |

### **4.4.2.2. Igangværende anlægsprojekter**



|  |  |
| --- | --- |
| **Igangværende projekt:** | **Udvendig renovering af 1992-bygningen** |
| **Status for projektforløbet/delresultat ultimo året** | Projektet er endnu ikke igangsat grundet tre meget forskellige tilbud i 2022. Der indhentes tre nye tilbud i 2023 og projektet forventes afsluttet i løbet af året. |
| **Evt. ændring i projektforudsætninger iflg. oplysning til KM** | Ingen bemærkninger |
| **Evt. ændring i projektperioden iflg. KM-godkendelse** | Ingen bemærkninger |

4.4.3. Anlægspuljeprojekt (AdF-regnskab) – Delregnskab 9/Formål 98

### **4.4.3.1. Afsluttede projekter**

Lolland-Falsters Stift har ingen afsluttede bygningsforbedringsprojekter vedr. Fællesfondens bygninger.

### **4.4.3.2. Igangværende projekter**

Lolland-Falsters Stift har ingen igangværende bygningsforbedringsprojekter vedr. Fællesfondens bygninger.

4.5. Legatregnskaber

Lolland-Falsters Stift forvalter ingen legater.

4.6. Forvaltning af øvrige aktiver



Lolland Falster Refugiet er nedlagt medio 2022.

## **4.7 Biregnskab vedr. bindende stiftsbidrag**

Der er i hvert stift nedsat et stiftsråd (nedsat i henhold til bekendtgørelse nr. 95 om lov om folkekirkens økonomi af 29. januar 2020). Stiftsrådets hovedopgaver kan opdeles således:

* At bestyre stiftsmidlernes forvaltning. Stiftsrådet bestyrer midlerne på menighedsrådenes vegne og fastsætter herunder en politik for udlån af stiftsmidlerne til de lokale kasser. Stiftsmidlerne, som består af kirkernes og præsteembedernes kapitaler, udgør på landsplan ca. 4,6 milliarder kr.
* At udskrive og bestyre et bindende stiftsbidrag fra kirkekasserne til aktiviteter i de enkelte stifter. Det bidrag, som udskrives, kan ikke overstige 1 procent af den lokale ligning i de enkelte ligningsområder i stiftet.

Stiftsrådet består af stiftets biskop, stiftets domprovst, 1 repræsentant for stiftets provster, 3 repræsentanter for stiftets præster, samt 1 menighedsrepræsentant fra hvert provsti (for Lolland-Falsters Stift dog 2 menighedsrepræsentanter fra hvert provsti), i alt således 14 medlemmer.

Konkret er Lolland-Falsters Stiftsråd sammensat som følger:

* Susanne Møller, Formand, Menighedsrådsrepræsentant Maribo Domprovsti
* Marianne Gaarden, Biskop, Fast medlem
* Anne Reiter, Domprovst, Fast medlem
* Michael Fagerlund, Provst, Provsterepræsentant
* Palle Jacobsen, Menighedsrådsrepræsentant Falster Provsti
* Steen Henriksen, Næstformand, Menighedsrådsrepræsentant Falster Provsti
* Knud-Erik Rasmussen, Menighedsrådsrepræsentant Lolland Østre Provsti
* Ebbe Balck Sørensen, Menighedsrådsrepræsentant Lolland Østre Provsti
* May-Brit Buchardt Horst, Menighedsrådsrepræsentant Lolland-Vestre Provsti
* Anne Hopkins, Menighedsrådsrepræsentant Lolland-Vestre Provsti
* Susanne Høegh Nielsen, Menighedsrådsrepræsentant Maribo Domprovsti
* Anders Martin Lauritsen, Præsterepræsentant
* Birthe Gunhild Friis, Præsterepræsentant
* Laura Håkansson, Præsterepræsentant

Stiftsrådet beslutter størrelsen og anvendelsen af det bindende stiftsbidrag udskrevet blandt stiftets kirkekasser.

Det bindende stiftsbidrag kan anvendes på følgende aktiviteter i stiftet:

1. Kommunikation mellem stiftet, menighedsråd og præster
2. Formidling af kristendom
3. Udviklingsprojekter inden for undervisning, diakoni, IT, medier, kirkemusik og lignende, herunder analyser til forberedelse af sådanne projekter
4. Mellemkirkeligt arbejde

## **4.7.1 Faglige resultater**

Det nyvalgte stiftsråd havde i januar 2022 en spændende visionsdag, hvor fokus og strategi for det kommende arbejde blev drøftet og formuleret til følgende fokuspunkter: Trivsel og arbejdsmiljø, Kommunikation og vidensdeling, Grøn omstilling, Vedligeholdelse af bygninger, Turister, sommerhuse og flexboligejere, Diakonale opgaver, Gudstjenesteformer og forkyndelse, Religionspædagogisk arbejde, Åndelig fordybelse samt Kirkens møde med andre.

Til at understøtte stiftsrådets arbejde er der nedsat følgende udvalg:

* Mellemkirkeligt stiftsudvalg
* Religionspædagogisk udvalg
* Kommunikationsudvalg
* Kirken i sommerlandet
* Gudstjeneste- og liturgiudvalg

Stiftsrådet er desuden fortsat repræsenteret i Folkekirkens Mellemkirkelige Råd og Folkekirkens Nødhjælp, ligesom rådet har en repræsentant i bestyrelsen for Stifternes Kapitalforvaltning og i Budgetsamrådet for fællesfonden.

Skoletjenesten SYLF, som er undervisningstilbud til alle folkeskolens klassetrin og en del af Landsnetværket, ses som en vigtig del af stiftsrådets arbejdsområde og prioriteres derfor stadig højt. Også efteruddannelse af præster, inkl. praktikordningen, og kommunikation er højt prioriteret; disse tre emner afsætter stiftsrådet tilsammen flest penge til i budgettet.

Bl.a. som opfølgning på stiftets bog ”Vel mødt under sky på kirkesti” fra 2020, støtter stiftsrådet arbejdet med at udvikle værktøjer til differentieret vedligeholdelse af kirkebygninger. Projektet blev for alvor skudt i gang på et møde hos Nationalmuseet den 4. juni 2021, med deltagelse og oplæg ved stiftsrådsformanden. Arbejdet er fortsat i 2022, bl.a. med en debat på Himmelske Dage i Roskilde, arrangeret af stiftet. Stiftsrådet deltog i øvrigt i fællesskab i Himmelske Dage, og havde en udbytterig dag sammen i Roskilde.

Også et samarbejde med Kirkefondet er fortsat i 2022, hvor Kirkefondet, med støtte fra stiftsrådet, faciliterer fire provstivise udviklingsidéer, baseret på læringen fra ”Vel mødt under sky på kirkesti”. Samarbejdet fortsætter ind i 2023.

På landemodet uddeltes igen årets initiativpris. I 2022 vandt Holeby og Omegns Menighedspleje for deres store arbejde og stærke sammenhold. Netop menighedspleje/diakoni har vægtet højt for stiftsrådet i det forgangne år, hvor foreningen Lolland-Falsters Stifts Sociale Arbejde, i samarbejde med stiftets gerontokonsulent og diakonipræst, har fået støtte til en række aktiviteter til både unge og ældre i stiftet.

## **4.7.2 Den samlede økonomi**

Årets økonomiske resultat er et overskud på 72 t.kr. Overskuddet er hensat, således at regnskabet går i nul for året. Resultatet vurderes at være tilfredsstillende. Baggrunden for vurderingen er nærmere gennemgået senere i dette afsnit.

Indtægten fra det bindende stiftsbidrag var i 2022 på 1.050 t.kr. (900 t.kr. i 2021), hvilket svarer til 0,70 % af udskrivningsgrundlaget i stiftet. Det bindende stiftsbidrag kan maksimalt udgøre 1 % af udskrivningsgrundlaget i stiftet.

Det bindende stiftsbidrag administreres af stiftet, og indgår i stiftets balance for fællesfondsaktiviteter i øvrigt, og der er således ikke udarbejdet en selvstændig balance for bidraget.

Stiftsrådet kan overføre et eventuelt overskud fra år til år, opført som anden gæld på stiftets balance. En oversigt over Lolland-Falsters Stiftsråds overførsler er nærmere beskrevet i tabel 4.7.2.2 Resultatdisponering.

Årets økonomiske resultat på 72 t.kr. er sammensat som vist herunder i tabel 4.7.2.1.



Overskuddet på det bindende stiftsbidrag skyldes primært et mindre forbrug på:

* Præstekurser: 54 t.kr. (skyldes ikke færre kurser, men øget budget end tidligere år)
* Præstepraktik: 30 t.kr. grundet aflyst praktik ved for få tilmeldinger
* Biskoppens rådighedsbeløb: 37 t.kr.
* Det Mellemkirkelige Stiftsudvalg: 30 t.kr. (primært grundet udskudt årsmøde)

Det og andre mindre forbrug modsvares for en del af beløbets vedkommende af forbrugte midler til ansøgninger og samarbejder i 2022, jf. tabel 4.7.5.

Formålene dækker over følgende større poster (budget og regnskabstal fremgår af tabel 4.7.5):

Formål 75 Kommunikation:

* Kommunikation (Publikationer), til større udgivelser som stiftsbøger
* Præstekurser, supervision o.l.
* Tilskud til kommunikationsmedarbejder, svarende til en halv stilling (inkl. overhead)

Formål 75 Formidling:

* Tilskud til Skoletjenesten SYLF
* Stiftspræstestævne for Lolland-Falsters Stifts præster blev afholdt den 24. og 25. august 2022, og omhandlede mødet mellem tro og identitet.

Formål 77 Udviklingsprojekter:

* Tilskud til projekt Differentieret vedligeholdelse af kirkebygninger

Formål 78 Mellemkirkeligt

* Tilskud til Det Mellemkirkelige Stiftsudvalgs møder og aktiviteter

Formål 79 Andet:

* Dækker bl.a. over bevilget støtte til ansøgninger i løbet af året, der tages fra akkumulerede midler fra tidligere år

Resultatdisponering



En del af det videreførte beløb forventes i 2023 anvendt til aktiviteter i nye stiftsudvalg, og dertil kommer støtte til diakonale initiativer i regi af Lolland-Falsters Stifts Sociale Arbejde. Endelig er der bevilget støtte til projekter i 2022, der først afsluttes i 2023 hvorved udbetaling af støttebeløb udestår.

## **4.7.3. Forventninger til det kommende år**

### 4.7.3.1.Økonomiske rammer

Lolland-Falsters Stiftsråd har på møde den 17. februar 2022 fastsat det bindende stiftsbidrag for 2023 på 1.050 t.kr., hvilket svarer til 0,69 % af udskrivningsgrundlaget i stiftet.

Dermed fastholdes det bindende stiftsbidrag på samme niveau som i 2022, selvom der er akkumuleret 750 t.kr. til videreførelse. Det er sket med baggrund i et forventet højere engagement i aktiviteter målrettet børn og unge samt i diakonale opgaver. (Således er der allerede efter første stiftsrådsmøde i 2023 disponeret med 300 t.kr. mere end det fastsatte bindende stiftsbidrag. Bevillingerne er givet til større ansøgninger, fx i regi af Folkekirkens Skoletjeneste SYLF).

## **4.7.4. Eksterne påvirkninger**

Her henvises til afsnit 4.7.1.

## 4.7.5. Detaljeret projektoversigt



## 4.8. Anvendt regnskabspraksis i fællesfonden

Krav til regnskabsmæssigt materiale er beskrevet i bekendtgørelse nr. 1381 af 29. september 2022 om budget og regnskabsvæsen mv. for fællesfonden. Kapitel 7 om aflæggelse af regnskab i bekendtgørelsen fastsætter de generelle krav til regnskabsaflæggelsen, konsolidering og revision.

Årsregnskaberne udarbejdes under hensyntagen til tilgodehavender, forudbetalte og skyldige beløb m.v., så regnskabet giver et retvisende billede af indtægter og udgifter i det pågældende år samt af aktiver og passiver ved årets udløb.

Fra 1. januar 2017 er internt køb og salg af varer og tjenesteydelser registreret særskilt. Sådanne interne transaktioner elimineres ved konsolidering af fællesfondens samlede regnskab. Internt køb og salg af IT-varer og –tjenesteydelser registreres særskilt fra 1. januar 2018.

Fællesfondens regnskab er aflagt i henhold til de statslige regler for omkostningsbaserede regnskaber, jf. Finansministeriets Økonomisk Administrative Vejledning med de undtagelser, der følger af fællesfondens særlige karakter.

Værdiansættelse

Fællesfondens aktiver omfatter bygninger, inventar, maskiner m.v. Udstyr og inventar optages under aktiver i regnskabet i henhold til de af Moderniseringsstyrelsens udfærdigede værdiansættelsesprincipper.

Bygningerne er registreret i det administrative fællesskabs regnskab. Der anvendes statens princip for værdiansættelse og regnskabsmæssig behandling af ejendomme, hvor aktivet optages til kostpris fordelt på grundværdi og bygninger og opskrives med større renoveringer, udvidelser m.m. Grundværdien afskrives dog ikke, og bygningsværdien afskrives over 50 år. Kostprisen for fællesfondens bygninger og grunde blev pr. 31. december 2010 sat til den i 2010 udmeldte offentlige ejendomsvurdering for 2009.

Immaterielle og materielle aktiver måles til kostpris med fradrag af akkumulerede af- og nedskrivninger. Der aktiveres kun IT-enkeltaktiver med en kostpris på 50.000 kr. eller derover og med en forventet levetid på mere end ét år. IT-udstyr under 50.000 kr. straksafskrives.

Alle aktiver afskrives lineært over følgende perioder:

*Bygninger m.v.*

Grunde og arealer: Ingen afskrivninger

Bygninger: 50 år

Almindelige installationer: 20 år

Særlige installationer: 10 – 20 år

Indretning af lejede lokaler: 10 år eller kontraktens varighed

*Øvrige*

Inventar: 3 år

Programmel: 3-8 år

IT-hardware: 3 år

I forbindelse med investeringer af fællesfondens likvider, er den planlagte tidshorisont tre år. Derfor anvendes finansielle anlægsaktiver og ikke omsætningsaktiver. Der investeres i obligationer. Obligationer optages til købsværdi på balancen. Når obligationer sælges eller udtrækkes, indgår en gevinst/et tab målt i forhold til købsværdien i årets resultat. Er der ved køb/salg en vedhængende renteudgift/indtægt så indgår denne også i årets resultat ved købs-/salgstidspunktet, svarende til de skattemæssige regler for håndtering af vedhængende rente. Ved årets udgang beregnes/reguleres urealiseret kursgevinst/-tab på obligationsbeholdningen, dvs. forskellen mellem den bogførte købsværdi og den aktuelle kursværdi. Den urealiserede kursgevinst/-tab indgår i driftsresultatet, og på særskilt egenkapitalkonto. Finansielle anlægsaktiver er registreret i det administrative fællesskabs regnskab.

Fællesfondens egenkapital udgøres af egenkapitalen primo tillagt årets resultat, eventuelle reserveringer (Pensionsforpligtigelsen, igangværende projekter samt videreført fri egenkapital i fællesfondens institutioner) samt forskydninger i balancen. Gældsforpligtelser omfatter skyldige feriepengeforpligtelser, skyldigt over-/merarbejde og evt. forpligtelser i forbindelse med åremålsansættelse. Pensionsforpligtelsen er registreret i det administrative fællesskabs regnskab.